Vermiste PTA-man se liggaam gevindAndré Kruger ŉ Liggaam wat Saterdag in ŉ veld in Mamelodi-wes gevind is, is geïdentifiseer as die van André Kruger (42) wat die vorige aand in Sunnyside vermis geraak het. Beeld berig dat Kruger Vrydagaand gery het om iemand te gaan oplaai en nooit weer gesien is nie. Sy motor is die naweek in Marble Hall gevind maar daar was geen teken van Kruger nie. Kruger se vrou het hom Saterdagoggend as vermis aangemeld by die Sunnyside-polisiekantoor. Die polisie het intussen kopgekrap oor ŉ lyk wat Saterdagoggend in ŉ veld in Mamelodi gevind is. Die oorledene het meswonde aan sy keel gehad en is aangerand. ŉ Speurder het die twee sake met mekaar verbind en Kruger se familie het sy lyk uitgeken.